CELEX: 62016CN0411
Language: et
Date: 2016-07-22 00:00:00
Title: Kohtuasi C-411/16 P: Holistic Innovation Insitute, SLU 22. juulil 2016 esitatud apellatsioonkaebus Üldkohtu (kuues koda) 12. mai 2016. aasta otsuse peale kohtuasjas T-468/14: Holistic Innovation Institute versus komisjon

3.10.2016   
            
            
               ET
            
            
               Euroopa Liidu Teataja
            
            
               C 364/10
            
         
      Holistic Innovation Insitute, SLU 22. juulil 2016 esitatud apellatsioonkaebus Üldkohtu (kuues koda) 12. mai 2016. aasta otsuse peale kohtuasjas T-468/14: Holistic Innovation Institute versus komisjon
      (Kohtuasi C-411/16 P)
      (2016/C 364/05)
      Kohtumenetluse keel: hispaania
      
         Pooled
      
      
         Apellant: Holistic Innovation Insitute, SLU (esindaja: advokaat J.J. Marín López)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  Tühistada Üldkohtu 12. mai 2016. aasta otsus kohtuasjas T-468//14: Holistic Innovation Institute vs. komisjon osas, milles see tuvastab, et tühistamishagi komisjoni 13. märtsi 2014. aasta otsuse peale ARES (2014) 710158 jätta apellant välja projekti eDIGIREGION osalejate seast esitati Üldkohtusse liiga hilja.
               
            
                  —
               
               
                  Suunata kohtuasi tagasi Üldkohtusse, et lahendada sisuliselt Holistic Innovation Institute, SLU tühistamishagi komisjoni 13. märtsi 2014. aasta otsuse peale ARES (2014) 710158 jätta apellant välja projekti eDIGIREGION osalejate seast.
               
            
                  —
               
               
                  Tühistada Üldkohtu (kuues koda) 12. mai 2016. aasta otsus kohtuasjas T-468//14: Holistic Innovation Institute vs. komisjon osas, milles see jätab rahuldamata kahju hüvitamise nõude, ja otsustada, et komisjon peab hüvitama apellandi kahju hagis nimetatud tingimustel, või juhul, kui Euroopa Kohus rahuldab kaks eelmainitud nõuet, suunata kohtuasi tagasi Üldkohtusse uue otsuse tegemiseks apellandi kahju hüvitamise nõude kohta.
               
            
         Väited ja peamised argumendid
      
      
                  1.
               
               
                  Õigusnormi rikkumine, kuna vaidlustatud kohtuotsus ei kinnita, et algne hagi vaidlustatud otsuse tühistamiseks, mis saabus Üldkohtu kantseleisse 6. juunil 2014 (vaidlustatud kohtuotsuse punkt 29), saadeti 2. juunil 2014 Pozuelo de Alarcónist (Madrid), kus asub apellandi juhatus, tähitud kirjaga kättesaamise kinnitusega.
               
            
                  2.
               
               
                  Õigusnormi rikkumine, kuna vaidlustatud kohtuotsus on põhjendamata, sest see kinnitab esiteks, et algsel hagiavaldusel puudus advokaadi käsitsi kirjutatud allkiri, vaid see oli selle allkirja koopia (punkt 30), ja teiseks, et see eitab advokaadi poolt digitaalselt allkirjastatud algse hagiavalduse õiguslikku mõju (punkt 35).
               
            
                  3.
               
               
                  Õigusnormi rikkumine, kuna järeldades, et apellandi tühistamishagi oli esitatud pärast seadusest tulenevat tähtaega (punktid 29, 34 ja 35), rikub vaidlustatud kohtuotsus põhiõigust tõhusale kohtulikule kaitsele, mis on sätestatud Euroopa Liidu põhiõiguste harta artikli 47 lõikes 1 koostoimes 4. novembril 1950 Roomas allkirjastatud Euroopa inimõiguste ja põhivabaduste kaitse konventsiooni artikli 6 lõikega 1 ja Euroopa Inimõiguste Kohtu praktikaga, mis puudutab viidatud artikli 6 lõike 1 tõlgendamist.
               
            
                  4.
               
               
                  Vaidlustatud kohtuotsus rikub õigusnormi, kuna see jätab punktides 55, 59, 63 ja 64 (seoses majandusliku kahjuga) ning punktides 77 ja 84 (seoses mittevaralise kahjuga) rahuldamata apellandi kahju hüvitamise nõude.